לכלל הסטודנטים בחוג לגרונטולוגיה, אוניברסיטת חיפה

**וועדת הוראה חוגית: מסמך היכרות לסטודנטים בחוג**

וועדת ההוראה החוגית החלה לפעול בשנת הלימודים תשפ"ב, ומטרותיה הן :

1. לסייע לסטודנטים שחווים קשיים אקדמיים או אישיים
2. לקדם ולטפח מצויינות של סטודנטים במסגרת החוג
3. לטפל במקרים "חריגים"
4. להסדיר את נהלי התקשורת בין הסטודנטים וחברי הסגל האקדמי והמינהלי
5. וועדת ההוראה תפנה מיוזמתה לסטודנטים עם ציונים נמוכים או נכשלים בניסיון לסייע. בנוסף, אנו מזמינות סטודנטים **שחווים קשיים לימודיים או קשיים אישיים** לפנות אל הוועדה על מנת שנוכל לסייע בזמן.
6. וועדת ההוראה תאתר סטודנטים בעלי ציונים גבוהים במיוחד או סטודנטים בולטים במיוחד על מנת להציע להם **תכנית העשרה**. תכנית זו היא וולנטרית ונועדה לקדם את הסטודנטים השואפים לכך. סטודנטים מעוניינים מוזמנים לפנות אל וועדת ההוראה.
7. וועדת ההוראה תטפל בסטודנטים עם **בעיות** **חריגות** על פי בקשת המרצה. כלומר, מרצים אשר מזהים סטודנטים שהתנהגותם אינה הולמת (העתקות, התנהגות בוטה או עוינת, ריבוי העדרויות, הפרה של כללי ההתנהגות כפי שנקבעו על ידי המרצה וכדומה), יביאו זאת לידיעת וועדת ההוראה אשר תדאג לקיים מעקב, לברר ולהמליץ על פעולות בהתאם (העברה לראש החוג, לדיקן או לוועדת משמעת). הטיפול הראשוני נעשה על ידי המרצה עצמו.
8. על אף שלרוב נהלי הפניה מתנהלים בצורה נאותה, נבקש להדגיש כי אנו מצפים להקפדה על נהלי פנייה תקינים לחברי הסגל האקדמי והמנהלי.
* פניות לסגל האקדמי נעשות דרך **המייל** בלבד, או בתיאום שיחה/פגישה מראש. בגוף הפניה יש להקפיד על הצגה עצמית, על הצגת נושא הפניה ופירוט הפניה למרצה. **אין לפנות בווטסאפ או בשיחה לטלפון הנייד של המרצה ללא קבלת אישור מראש.** פניות דחופות יעשו דרך **נציג/ת הסטודנטים** הנבחר/ת. המרצה ישיב למייל בתוך פרק זמן של **עד** 5 ימים, ולרוב מהר יותר. אם לאחר 5 ימים לא נתקבלה תשובה, יש לשלוח מייל תזכורת מנומס.
* פנייה לסגל המינהלי -מזכירות החוג (לילך ויעל) נעשית תוך הקפדה ושמירה על כללי נימוס. המזכירות תשבנה לכל פנייה, אך יש לזכור כי לעיתים יש עומס פניות ועל כן לא כל פניה יכולה להיות מטופלת באופן מיידי. באם יש עניינים/סוגיות/בקשות אשר צפויים מראש, יש ליידע את המזכירות על כך **בזמן.**

אנו מזמינות אתכם לפנות אלינו בכל סוגיה

בברכה,

חברות וועדת ההוראה החוגית

פרופסור טובה בנד-וינטרשטיין, יו"ר וועדת ההוראה

ד"ר דקלה סגל-כרפס, ראש החוג לגרונטולוגיה

ד"ר יהודית ראובני עמיתת הוראה וחברת הועדה